b'\n_START_ARTICLE_\nJohn G. Avildsen\n_START_PARAGRAPH_\nJohn Guilbert Avildsen (21. joulukuuta 1935 Oak Park, Illinois \xe2\x80\x93 16. kes\xc3\xa4kuuta 2017 Los Angeles, Kalifornia) oli yhdysvaltalainen elokuvaohjaaja. Vuonna 1978 h\xc3\xa4n sai parhaan ohjauksen Oscar-palkinnon nyrkkeilyelokuvastaan Rocky. Menestyselokuvan k\xc3\xa4sikirjoitti ja siin\xc3\xa4 p\xc3\xa4\xc3\xa4osaa n\xc3\xa4ytteli Sylvester Stallone. Rocky sai sittemmin useita jatko-osia, joista Avildsen itse ohjasi Rocky V:n vuonna 1990. Rocky-kaavaa Avildsen kokeili my\xc3\xb6s ohjaamissaan Karate Kid -elokuvissa 1980-luvulla, mutta ne eiv\xc3\xa4t saavuttaneet vastaavaa menestyst\xc3\xa4._NEWLINE_Rocky ja Karate Kid -elokuvien lis\xc3\xa4ksi Avildsen ohjasi muun muassa elokuvat Luota minuun (1989), Yksin kaikkia vastaan (1992) ja Inferno (1999)._NEWLINE_Avildsen kuoli haimasy\xc3\xb6p\xc3\xa4\xc3\xa4n 81-vuotiaana Cedars-Sinai Medical Centeriss\xc3\xa4, Los Angelesissa. Kuolinsyyn vahvisti h\xc3\xa4nen vanhin poikansa, Anthony Avildsen.'